stanford-oval/wikipedia huggingface dataset:
พอล มาร์ติน

| พอล มาร์ติน |
| --- | --- |
Paul Martin


นายกรัฐมนตรีแห่งแคนาดาคนที่ 21
ดำรงตำแหน่ง 12 ธันวาคม พ.ศ. 2546 – 6 กุมภาพันธ์ พ.ศ. 2549
กษัตริย์: สมเด็จพระราชินีนาถเอลิซาเบทที่ 2
ก่อนหน้า: ฌ็อง เครเตียง
ถัดไป: สตีเฟน ฮาร์เปอร์
 
ข้อมูลส่วนบุคคล
เกิด: 28 สิงหาคม พ.ศ. 2481 (86 ปี) วินด์เซอร์ รัฐออนแทรีโอ แคนาดา
ศาสนา: โรมันคาทอลิก
พรรคการเมือง: พรรคเสรีนิยม
คู่สมรส: Sheila Cowan
บุตร: 3
ที่อยู่อาศัย: มอนทรีออล, รัฐควิเบก
อาชีพ: ทนายความ, นักธุรกิจ
ลายมือชื่อ: 
เว็บไซต์: "PaulMartin.ca"

พอล เอ็ดการ์ ฟีลิป มาร์ติน (อังกฤษ: Paul Edgar Philippe Martin) เกิดเมื่อวันที่ 28 สิงหาคม พ.ศ. 2481, หรือที่เรียกว่า พอล มาร์ติน ผู้ลูก., เป็นอดีตนายกรัฐมนตรีแห่งแคนาดาและอดีตหัวหน้าพรรคเสรีนิยมแห่งแคนาดา เขานำพรรคเสรีนิยมชนะการเลือกตั้งในปีพ.ศ. 2547 จัดตั้งรัฐบาลเสียงข้างน้อย สองปีถัดมาเขาก็แพ้ญัตติไม่ไว้วางใจ ส่งผลให้เขาต้องยุบสภาจัดการเลือกตั้งใหม่ในปีพ.ศ. 2549 ทำให้เขานำพรรคเสรีนิยมแพ้การเลือกตั้ง ดังนั้นเขาจึงลาออกจากตำแหน่งนายกรัฐมนตรีและหัวหน้าพรรค
พอล ยัง

นักดนตรี
พอล แอนโทนี ยัง (อังกฤษ: Paul Antony Young) เกิดเมื่อวันที่ 17 มกราคม ค.ศ. 1956 เป็นนักร้องเพลงป็อปชาวอังกฤษ มีผลงานเพลงโด่งดัง อย่างเพลง 
"Wherever I Lay My Hat (That's My Home)" ที่ขึ้นอันดับ 1 บนยูเคซิงเกิ้ลส์ชาร์ต นาน 3 อาทิตย์ในช่วงฤดูร้อนปี 1983 และเพลงที่โด่งดังไปทั่วโลกในปี 1985 อย่างเพลง "Everytime You Go Away" ที่ติดอันดับ 1 บนบิลบอร์ดฮอต 100
พอล รัด

| พอล รัด |
| --- | --- |
พอล รัด ในปี 2015
สารนิเทศภูมิหลัง
เกิด:  (1969-04-06) 6 เมษายน ค.ศ. 1969 (55 ปี) พอล สตีเฟน รัด Passaic, New Jersey, U.S.
คู่สมรส: Julie Yaeger (2003–ปัจจุบัน)
อาชีพ: นักแสดง
ปีที่แสดง: 1992–ปัจจุบัน
พอล สตีเฟน รัด (อังกฤษ: Paul Stephen Rudd; เกิด 6 เมษายน ค.ศ. 1969)  เป็นนักแสดงและนักเขียนชายชาวอเมริกัน เขาเป็นที่รู้จักในบทบาทตลก และเป็นที่รู้จักมากที่สุดจากบทบาทในภาพยนตร์เรื่อง The 40-Year-Old Virgin, Anchorman: The Legend of Ron Burgundy, Knocked Up, Role Models, Clueless, และ หาเพื่อนวุ่น...ลุ้นวิวาห์ (I Love You, Man) เช่นเดียวกับบทบาท ไมก์ แฮนนิแกน ในซีรีส์ Friends ที่เขาแสดงเป็นเวลา 2 ปี และเขาได้รับบทเป็น ทอมมี่ ในหนังเรื่อง Halloween 6: The Curse Of Michael Myers อีกด้วย และเขาก็ยังได้รับบทจากทาง Marvel มา 3 เรื่อง ได้แก่ Ant-Man , Captain America Civil War และ Ant-Man And The Wasp ในปี 2019 และพอล รัด ได้กลับมาอีกครั้งกับบทบาท Ant-Man ใน Avengers End Games
ในเดือนกรกฎาคมปี ค.ศ. 2015 เขาถูกจารึกในฮอลลีวูดวอล์กออฟเฟม
พลังงานฟิวชัน

การทดลองฟิชชั่นแบบแม่เหล็ก Joint European Torus (JET) ในปี 1991
พลังงานฟิวชัน (อังกฤษ: Fusion power) คือพลังงานที่เกิดจากปฏิกิริยานิวเคลียร์ฟิวชั่น ปฏิกิริยาชนิดนี้เกิดจากการที่นิวเคลียสของอะตอมธาตุเบาหลอมตัวเข้าด้วยกัน และได้นิวเคลียสที่หนักกว่าเดิมและมีเสถียรภาพมากขึ้น มวลของธาตุเบาที่รวมกันจะหายไปเล็กน้อยซึ่งส่วนที่หายไปนั้นเองได้เปลี่ยนแปลงเป็นพลังงานตามสมการ  E=mc^{2} กระบวนการนี้ได้ปลดปล่อยพลังงานมหาศาลออกมา
พลังงานจากดวงอาทิตย์ที่แผ่ออกไปในระบบสุริยะเกิดจากปฏิกิริยานิวเคลียร์ชนิดนี้ ซึ่งต้องอาศัยความร้อนที่อุณหภูมิสูงนับล้านองศาเซลเซียส และมาจากการรวมนิวเคลียสของไฮโดรเจน 2 อะตอม ได้เป็นฮีเลียม 1 อะตอม โดยเกิดขึ้นบริเวณแกนกลางของดวงอาทิตย์
มนุษย์พยายามที่จะสร้างพลังงานนี้โดยการรวมไฮโดรเจน 2 อะตอม (ดิวเทอเรียมกับทริเทียม)เป็นฮีเลียม 1 อะตอม โดยพลังงานต่อมวลของปฏิกิริยานี้มากกว่ากระบวนการฟิชชันมาก อีกทั้งผลิตผลจากปฏิกิริยานี้จะไม่เป็นสารกัมมันตรังสี
การทดลองที่ใหญ่ที่สุดในปัจจุบันคือการทดลองที่ Joint European Torus (JET) ปี ค.ศ. 1997 JET ได้สร้างพลังงานฟิวชั่นขึ้นได้ขนาด 16.1 เมกกะวัตต์ (65% ของพลังงานที่ใส่เข้าไป) โดยที่สามารถรักษาระดับพลังงานฟิวชั่นสูงกว่า 10 เมกกะวัตต์ได้นานกว่า 0.5 วินาที
หลักการทำงาน

ปฏิกิริยาเทอร์โมนิวเคลียร์ฟิวชั่นนั้นเกิดขึ้นเมื่อนิวเคลียสของอะตอมสองตัวหรือมากกว่า เข้ามาใกล้กันมากพอจนทำให้ แรงนิวเคลียร์อย่างเข้ม (Strong interaction) ดึงมันเข้าด้วยกัน มากกว่าที่ แรงแม่เหล็กไฟฟ้า (Electromagnetic interaction) จะผลักมันออกจากกัน ทำให้นิวเคลียสรวมตัวกันเป็นนิวเคลียสที่ใหญ่กว่า และการรวมตัวนี้จะปลดปล่อยพลังงานออกมาหากนิวเคลียสเป็นนิวเคลียสที่เบากว่า Iron-56 (หากเป็นนิวเคลียสที่หนักกว่า Iron-56 จะต้องแยกนิวเคลียสออกจากกันเพื่อปลดปล่อยพลังงาน เรียกกว่าปฏิกิริยาเทอร์โมนิวเคลียร์ฟิชชั่น)
แรงนิวเคลียร์อย่างเข้ม นั้นมีผลในระยะทางที่สั้นมากๆ (ระดับ femtometer) ในขณะที่แรงแม่เหล็กไฟฟ้ามีผลในระยะที่ไกลกว่า ในการที่จะเกิดฟิวชั่นได้อะตอมที่ใช้เป็นเชื้อเพลิงต้องได้รับพลังงานจลน์มากพอที่จะก้าวข้ามกำแพงคูลอมบ์ วิธีที่จะได้พลังงานจลน์มากพอเช่น เครื่องเร่งอนุภาคหรือการให้ความร้อนจนอุณหภูมิสูง
ต่อให้มีการให้ความร้อนจนอุณหภูมิสูงแล้ว โอกาสที่เชื้อเพลิงจะเกิดฟิวชั่นก็ยังน้อยมากเนื่องจากโอกาสที่นิวเคลียสจะกระจัดกระจายกันนั้นมากกว่า ฉะนั้นเชื้อเพลิงจึงต้องถูกตรึงให้อยู่ใกล้กันให้นานมากเกินพอ เพื่อให้นิวเคลียสมีโอกาสชนเข้ากับนิวเคลียสอื่น นอกจากนี้การเพิ่มความหนาแน่นให้กับเชื้อเพลิงก็เพิ่มโอกาสเกิดฟิวชั่นได้เนื่องจากนิวเคลียสจะชนกันมากขึ้นในเวลาที่น้อยลง โดยสรุปการจะเกิดฟิวชั่นได้ต้องมีการรวมกันของสามปัจจัยคือ พลังงาน (อุณหภูมิ) ความหนาแน่นของเชื้อเพลิง และ เวลาในการตรึงเชื้อเพลิง
เมื่ออะตอมได้รับความร้อนจนทำให้มีพลังงานมากกว่าพลังงาน  Ionization อิเล็กตรอนจะหลุดออกจากอะตอมเหลือแค่นิวเคลียสของมันทิ้งไว้ กระบวนการนี้เรียกว่ากระบวนการ Ionization และนิวเคลียสเปล่าที่เหลืออยู่เรียกกว่าไอออน ผลของกระบวนการนี้ทำให้เกิดกลุ่มก้อนของไอออน และอิเล็กตรอนอิสระที่เรียกว่า พลาสม่า ซึ่งพลาสม่านั้นควบคุมได้ด้วยแม่เหล็กไฟฟ้า เตาปฏิกรณ์นิวเคลียร์ฟิวชั่นหลายแบบจึงใช้ความสามารถในการควบคุมพลาสม่าด้วยแม่เหล็กนี้ในการตรึงอนุภาคไว้ในขณะที่ให้ความร้อน
ในปัจจุบัน เทคนิคการสร้างฟิวชชั่นมีสองแบบใหญ่ๆ คือ แบบ Magnetic confinement ซึ่งเป็นการสร้างพลาสม่าและตรึงไว้ในแบบที่กล่าวไปข้างต้น และ แบบ Inertial confinement ซึ่งเป็นการใช้เลเซอร์ในการบีบอัดและให้ความร้อนกับเชื้อเพลิง ซึ่งเทคนิคที่มีการระดมทุนและดูเป็นไปได้มากที่สุดในตอนนี้คือ Magnetic confinement ในรูปแบบที่เรียกว่า Tokamak ซึ่งเป็นการตรึงพลาสม่าไว้ในรูปทรงที่เรียกว่า Torus แต่ในตอนนี้ยังไม่มีเตาปฏิกรณ์ฟิวชั่นไม่ว่าจะใช้เทคนิคหรือประเภทไหนที่สามารถผลิตพลังงานได้มากกว่าพลังงานไฟฟ้าที่ใส่เข้าไป
อันตราย

เตาปฏิกรณ์นิวเคลียร์ฟิวชั่นนั้นเมื่อพังจะไม่เกิดอันตรายคล้ายกับฟิชชั่น เนื่องจากเตาฟิวชั่นจะสร้างฟิวชั่นได้นั้นต้องใช้อุณภูมิ ความดันและสนามแม่เหล็กไฟฟ้าที่แม่นยำสูงมาก อุปกรณใดๆก็ตามที่สูญเสียการควบคุมจะทำให้ปฏิกิริยาฟิวชั่นหยุดการทำงานทันที
พลาสม่าในเตาปฏิกรณ์นิวเคลียร์ฟิวชั่นนั้นมีเชื้อเพลิงอยู่แค่ไม่กี่กรัม เมื่อเทียบกับเตาฟิชชั่นซึ่งมีเชื้อเพลิงเพียงพอสำหรับก่อฟิชชั่นได้เป็นเดือนหรือปีโดยที่ไม่ต้องเติมเชื้อเพลิงเพิ่ม และเชื้อเพลิงที่มากนี้ทำให้เมื่อโรงงานฟิชชั่นเกิดอุบติเหตุจะเกิดการหลอมเหลวของเตาขึ้นและเป็นอันตรายมาก
เตาฟิวชั่นแบบ Magnetic containment มีสนามแม่เหล็กอย่างเข้มในขดลวดที่ตรึงไว้กับโครงสร้างของเตาปฏิกรณ์ หากโครงสร้างนี้พังลงอาจเกิดการปลดปล่อยความเครียดสูง (Tension) จนเกิดการระเบิดของแม่เหล็กออกมาข้างนอก คล้ายกับอุบัติเหตุการระเบิดของเครื่อง MRI แต่ก็สามารถป้องกันได้หากเตาฟิวชั่นอยู่ในอาคารกักกันคล้ายกับของฟิชชั่น
ผลกระทบต่อสิ่งแวดล้อม

เตาฟิวชั่นสร้างกัมมันตภาพรังสีน้อยกว่าฟิชชั่นมากๆ เตาฟิชชั่นนั้นสร้างกัมมันตภาพรังสีซึ่งปลดปล่อยรังสีเป็นพันๆปีในขณะที่กัมมันตภาพรังสีจากฟิวชั่นนั้นคือตัวแกนของเตาเท่านั้นและส่วนใหญ่จะปล่อยกัมมันตรังสีเพียงแค่ 50 ปี
ชนิดของเชื้อเพลิง

เชื้อเพลิงที่ใช้ในเตานิวเคลียร์ฟิวชั่นนั้นส่วนใหญ่จะเป็นธาตุเบา เช่น ไอโซโทปของไฮโดรเจนอย่างโปรเทียม หรือ ดิวเทอเรียมและทริเทียม ปฏิกิริยาของดิวเทอเรียมและฮีเลียม-3 ต้องการฮีเลียม-3 ซึ่งเป็นไอโซโทปของฮีเลียมที่หายากในโลกมาก จนจำเป็นที่จะต้องไปขุดที่นอกโลกเช่นผิวของดวงจันทร์ หรือไม่ก็สร้างขึ้นมาจากปฏิกิริยานิวเคลียร์อื่นๆ นักวิจัยจึงพยายามที่จะทำปฏิกิริยาระหว่างโปรเทียมและโบรอน-11 เนื่องจากเป็นปฏิกิริยาที่ไม่ผลิตนิวตรอนโดยตรง ปัจจุบันปฏิกิริยาที่สร้างง่ายที่สุดคือของดิวเทอเรียมและทริเทียมเพียงแต่มีข้อเสียคือทริเทียมอาจหลุดและส่งผลต่อสภาพแวดล้อมได้
กำลังการผลิต

หนึ่งกิโลกรัมของเชื้อเพลิงฟิวชั่นสามารถให้พลังงานได้เทียบกับเชื้อเพลิงฟอสซิล 10 ล้านกิโลกรัม
ข้อดีและข้อเสีย > ข้อดี

ให้พลังงานสูง - พลังงานที่ได้จากนิวเคลียร์ฟิวชั่น นั้นมากกว่าพลังงานที่ได้จากการเผาฟอสซิลถึง 10 ล้านเท่า ทำให้เชื้อเพลิงที่ต้องการในโรงงานนิวเคลียร์นั้นน้อยกว่า เชื้อเพลิงในโรงงานไฟฟ้าปกติมาก
แหล่งเชื้อเพลิงที่ยั้งยืน - เชื้อเพลิงหลักของนิวเคลียร์ฟิวชั่นคือ deuterium ซึ่งหาได้มากจากมหาสมุทร หรือแม้แต่ส่วนประกอบอื่นๆก็สามารถสร้างหรือหาได้ง่าย
ค่าใช้จ่ายน้อย - หากทำสำเร็จ มีการประมาณการไว้ว่าพลังงานจากนิวเคลียร์ฟิวชั่นนั้นจะมีค่าประมาณ 0.03 USD ต่อกิโลวัตต์ชั่วโมง ทำให้นิวเคลียร์ฟิวชั่นจะเป็นแหล่งพลังงานที่ถูกที่สุดที่มนุษย์เคยค้นพบ
มีความเสี่ยงต่ำ - โรงงานนิวเคลียร์ฟิวชั่นนั้นหากเกิดการผิดพลาดเกิดขึ้น พลาสม่าในเตาปฏิกรณ์จะดับลงไป และปฏิกิริยานิวเคลียร์ฟิวชั่นจะหยุดลงเองโดยไม่ก่อความเสียหายใดๆ นอกจากนี้โรงงานฟิวชั่นยังไม่ปล่อยกัมมันตรังสีรุนแรงเหมือนของฟิชชั่นอีกด้วย
ข้อดีและข้อเสีย > ข้อเสีย

โรงงานมีค่าใช้จ่ายสูง - พลังงานที่ได้จากฟิวชั่นอาจราคาแค่ 0.03 USD ต่อกิโลวัตต์ชั่วโมง แต่นั้นยังไม่ได้รวมถึงค่าก่อสร้างที่จำเป็นในการสร้าง infrastructure ต่างๆที่จำเป็นในการสร้างโรงงานฟิวชั่น การลุงทุนสร้างโรงงานอาจใช้งบประมาณมากถึงล้านล้านดอลล่าหากต้องการใช้ในระดับ Global
ใช้พลังงานสูง - พลังงานที่ใช้ในการรวมกันของอะตอมนั้นสูงมาก พลังงานที่ได้จากฟิวชั่นนั้นมากกว่าพลังงานที่ใช้ในการเกิดฟิวชั่นไปนิดเดียว และด้วยเทคโนโลยีปัจจุบันการทำให้ได้พลังงานมากกว่าที่ใส่เข้าไปก็ยังเป็นไปไม่ได้
ดูเพิ่ม

ปฏิกิริยานิวเคลียร์
ระเบิดนิวเคลียร์แฟตแมน
เจ็ท (พลังงานฟิวชั่น)
Tokamak
พลังงานยึดเหนี่ยวสำหรับนิวเคลียสของอะตอมที่แตกต่างกัน Iron-56 มีพลังงานสูงสุดทำให้มีความเสถียรสูงสุด, นิวเคลียสที่อยู่ทางซ้ายของ Iron-56 มักจะปลดปล่อยพลังงานเมื่อรวมตัว (ฟิวชั่น); ส่วนที่อยู่ทางขวามักจะไม่เสถียรและปลดปล่อพลังงานเมื่อเกิดการแยกกัน  (ฟิชชั่น)
ฟิวชั่นของดิวเทอเรียมและทริเทียมเกิดเป็นฮีเลียม-4,ปลดปล่อยนิวตรอนและพลังงาน 17.59 MeVออกมาเป็นพลังงานจลน์ซึ่งได้มาจากมวลที่หายไปตามสมการ E = ∆mc2
พอร์ไฟเรีย

| พอร์ไฟเรีย (Porphyria) |
| --- | --- |

(ซ้าย) ปัสสาวะของผู้ป่วยในวันแรกก่อนสัมผัสแสงอาทิตย์ (ขวา) ปัสสาวะของผู้หลังสัมผัสแสงอาทิตย์ต่อเนื่อง 3 วัน แสดงให้เห็นการเปลี่ยนสีที่เป็นลักษณะเฉพาะของโรค
การออกเสียง: /pɔːrˈfɪriə/ or /pɔːrˈfaɪriə/ 
สาขาวิชา: Hematology, dermatology, neurology
อาการ: Depending on subtype–abdominal pain, chest pain, vomiting, confusion, constipation, fever, seizures, blisters with sunlight
การตั้งต้น: Recurrent attacks that last days to weeks
สาเหตุ: ส่วนใหญ่จากพันธุกรรม
วิธีวินิจฉัย: ตรวจเลือด, ตรวจปัสสาวะ, ตรวจอุจจาระ, ตรวจพันธุกรรม
โรคอื่นที่คล้ายกัน: Lead poisoning, alcoholic liver disease
การรักษา: ขึ้นกับชนิดและอาการ
ความชุก: 1 ถึง 100 ใน 50,000 ประชากร
พอร์ไฟเรีย (อังกฤษ: porphyria) เป็นกลุ่มของโรคที่เกิดจากการมีสารพอร์ไฟรินมากเกินไปจนเกิดผลเสียต่อระบบประสาทและผิวหนัง ชนิดที่เกิดผลเสียต่อระบบประสาทเรียกว่าพอร์ไฟเรียแบบเฉียบพลัน ผู้ป่วยจะมีอาการอย่างรวดเร็วและเป็นอยู่ไม่นาน ได้แก่ ปวดท้อง เจ็บหน้าอก อาเจียน สับสน ท้องผูก มีไข้ ความดันเลือดสูง และชีพจรเร็ว อาการมักเป็นอยู่หลักวันถึงหลักสัปดาห์ ภาวะแทรกซ้อนที่อาจเกิดขึ้นได้แก่อัมพาต โซเดียมในเลือดต่ำ และชัก สาเหตุที่ทำให้เกิดอาการกำเริบเช่นการดื่มสุรา การสูบบุหรี่ การเปลี่ยนแปลงของฮอร์โมน การอดอาหาร ความเครียด และยาบางชนิด หากมีอาการทางผิวหนังจะทำให้เกิดตุ่มน้ำพองหรือมีอาการคันเมื่อถูกแสงแดด
พอร์ไฟเรียเป็นโรคทางพันธุกรรมที่มักเกิดจากการได้รับพันธุกรรมผิดปกติมาจากพ่อแม่ ทำให้เกิดการกลายพันธุ์ในยีนที่มีหน้าที่สร้างโปรตีนฮีมซึ่งเป็นส่วนประกอบของเม็ดเลือดแดง การถ่ายทอดของโรคนี้อาจถ่ายทอดแบบออโตโซมลักษณะด้อย ลักษณะเด่น หรือถ่ายทอดผ่านโครโมโซมเพศลักษณะเด่น ก็ได้ พอร์ไฟเรียบางชนิด เช่น ชนิดพอร์ไฟเรีย คิวทาเนีย ทาร์ดา อาจเกิดจากสาเหตุอื่น เช่น จากการมีธาตุเหล็กสะสมในตับ จากตับอักเสบชนิดที่เกิดจากไวรัสซี การดื่มสุรา การติดเชื้อเอชไอวี เป็นต้น กลไกต่างๆ เหล่านี้ทำให้ร่างกายมีความสามารถในการสร้างฮีมลดลง ทำใหวัตถุดิบในการสร้างฮีมสะสมในร่างกายจนเกิดเป็นพิษ อีกวิธีหนึ่งในการจำแนกประเภทของพอร์ไฟเรียคือจำแนกตามอวัยวะที่ได้รับผลกระทบสำคัญว่าเป็นตับหรือไขกระดูก การวินิจฉัยส่วนใหญ่ทำได้โดยการตรวจเลือด ตรวจปัสสาวะ และตรวจอุจจาระ บางกรณีอาจต้องตรวจพันธุกรรมเพื่อหาตำแหน่งการกลายพันธุ์ที่เกิดขึ้น
การรักษาจะขึ้นอยู่กับชนิดของโรคและอาการของผู้ป่วย อาการทางผิวหนังส่วนใหญ่รักษาโดยการหลีกเลี่ยงแสงแดด ส่วนการรักษาโรคพอร์ไฟเรียเฉียบพลันทำโดยการให้สารน้ำและฮีมหรือสารละลายกลูโคสทางหลอดเลือดดำ บางครั้งอาจจำเป็นต้องรักษาด้วยการปลูกถ่ายตับ
ยังไม่มีข้อมูลความชุกของผู้ป่วยพอร์ไฟเรียชัดเจน แต่ประมาณกันไว้ว่าอยู่ที่ราว 1-100 ต่อ 50,000 ประชากร ซึ่งอัตรานี้แตกต่างกันไปในแต่ละส่วนของโลก ชนิดที่พบบ่อยที่สุดเชื่อกันว่าเป็นชนิด พอร์ไฟเรีย คิวทาเนีย ทาร์ดา โรคนี้ถูกบรรยายไว้ครั้งแรกเมื่อ 370 ปีก่อนคริสตกาลโดยฮิปโปคราเตส กลไกที่เป็นสาเหตุของโรคถูกบรรยายไว้ครั้งแรกเมื่อ ค.ศ. 1871 โดย Felix Hoppe-Seyler ชื่อ พอร์ไฟเรีย (อังกฤษ: porphyria) มาจากคำภาษากรีก πορφύρα (พอร์ไฟรา) แปลว่า "สีม่วง" ซึ่งเป็นการบรรยายถึงสีของปัสสาวะผู้ป่วยในขณะที่กำลังมีอาการกำเริบ
แหล่งข้อมูลอื่น

| --- | --- |
การจำแนกโรค: DICD-10: E80.0-E80.2 ICD-9-CM: 277.1 MeSH: D011164
ทรัพยากรภายนอก: MedlinePlus: 001208 Patient UK: พอร์ไฟเรีย Orphanet: 738
พอร์ไฟเรีย ที่เว็บไซต์ Curlie
The Drug Database for Acute Porphyria - comprehensive database on drug porphyrinogenicity
Orphanet's disease page on Porphyria เก็บถาวร 2020-06-28 ที่ เวย์แบ็กแมชชีน
พอล พาร์กเกอร์

| ข้อมูลส่วนตัว |
| --- | --- | --- | --- |
ชื่อเต็ม:  พอล แอนดรูว์ พาร์กเกอร์
วันเกิด:   (1964-04-04) 4 เมษายน ค.ศ. 1964 (60 ปี)
สถานที่เกิด:  เวสต์แฮม เอสเซกซ์
ส่วนสูง:  1.7 m (5 ft 7 in)
ตำแหน่ง:  กองหลัง
พอล แอนดรูว์ พาร์กเกอร์ (อังกฤษ: Paul Andrew Parker; เกิด 4 เมษายน ค.ศ. 1964) เป็นผู้จัดการทีมฟุตบอล อดีตนักฟุตบอลอาชีพชาวอังกฤษ และผู้เชี่ยวชาญด้านกีฬาทางโทรทัศน์
ในฐานะผู้เล่น พาร์กเกอร์เป็นฟูลแบ็คที่โดดเด่นที่สุดกับแมนเชสเตอร์ ยูไนเต็ด โดยเขาคว้าแชมป์พรีเมียร์ลีก 2 สมัย เอฟเอคัพ 1 สมัย ลีกคัพ 1 สมัย และแชริตีชีลด์ เขายังเล่นในลีกสูงสุดให้กับทั้งควีนส์พาร์กเรนเจอส์ และเชลซี รวมถึงเล่นในฟุตบอลลีกกับ ฟูลัม, ดาร์บีเคาน์ตี และเชฟฟีลด์ยูไนเต็ด ต่อมาเขาเล่นฟุตบอลนอกลีกกับเฮย์บริดจ์ สวิฟต์ส และฟาร์นโบโรห์ ทาวน์ จนกระทั่งแขวนสตั๊ดในปี ค.ศ. 1997 ในระดับนานาชาติ ปาร์คเกอร์ลงเล่นให้ทีมชาติอังกฤษ 19 นัด และเล่นฟุตบอลโลก 1990
เขาทำงานเป็นผู้จัดการทีมตั้งแต่ปี ค.ศ. 2001 ถึง ค.ศ. 2005 กับ Chelmsford City และ Welling United ภายหลังรับบทบาทเป็นผู้ช่วยผู้จัดการทีมที่ Folkstone Invicta ก่อนจะมาเป็นผู้เชี่ยวชาญด้านฟุตบอลทางโทรทัศน์กับอีเอสพีเอ็น และ Sky Sports
ระดับอาชีพ

พาร์กเกอร์เริ่มต้นอาชีพค้าแข้งกับฟูลัมก่อนจะย้ายไปร่วมทีมคิวพีอาร์ ซึ่งเขาสร้างชื่อในฐานะเซ็นเตอร์แบ็คที่เฉียบคมและดุดัน ในช่วงเวลานี้ คิวพีอาร์ขายพาร์กเกอร์ให้กับแมนเชสเตอร์ยูไนเต็ดในราคา 2 ล้านปอนด์ในวันที่ 8 สิงหาคม ค.ศ. 1991 และเขาเปิดตัวนัดแรกพบกับนอตส์เคาน์ตีในเดือนเดียวกัน 5 ปีของพาร์กเกอร์ที่โอลด์แทรฟฟอร์ดเริ่มต้นได้ดีพอสมควร แต่ในที่สุดก็ได้รับบาดเจ็บบ่อยครั้ง และในขณะที่สโมสรเริ่มครองความยิ่งใหญ่ในฟุตบอลอังกฤษภายใต้การคุมทีมของอเล็กซ์ เฟอร์กูสัน พาร์กเกอร์ก็ประสบปัญหาในการรักษาความฟิต
พลาซีโบ (วงดนตรี)

สำหรับพลาซีโบที่เป็นการรักษาโรค ดูที่ ยาหลอก
| พลาซีโบ |
| --- | --- |

ข้อมูลพื้นฐาน
ที่เกิด: ลอนดอน, อังกฤษ
แนวเพลง: อัลเทอร์เนทีฟร็อก โพสต์พังก์รีไววอล
ช่วงปี: 1994-ปัจจุบัน
ค่ายเพลง: PIAS (Current, International) Vagrant (Current, USA and Canada) EMI (1995 - 2007) Virgin (2004 - 2007) Hut (1996 - 2004) Caroline (1996) Deceptive (1995)

สมาชิก: Brian Molko Stefan Olsdal
อดีตสมาชิก: Robert Schultzberg Steve Hewitt

เว็บไซต์: Placeboworld.co.uk
พลาซีโบ (อังกฤษ: Placebo) เป็นวงอัลเทอร์เนทีฟร็อกจากอังกฤษ ก่อตั้งในปี 1994 ปัจจุบันประกอบด้วย Brian Molko (ร้องนำ, กีตาร์) และ Stefan Olsdal (เบส) ซึ่งเป็นสมาชิกก่อตั้งทั้งคู่ ก่หน้านี้พลาซีโบได้เปลี่ยนมือกลองถึงสามคนด้วยกัน คือ Robert Schultzberg (1994–1995, 1995–1996), Steve Hewitt (1994, 1995, 1996–2007) และ Steve Forrest (2008–2015)
พลาซีโบเป็นที่รู้จักจากภาพลักษณ์แบบสองเพศ (androgynous) และเนื้อหาทางดนตรี ในปัจจุบัน ทางวงมีสตูดิโออัลบั้ม 7 อัลบั้ม ซึ่งทั้งหมดติด 20 ลำดับสูงสุดของชาร์ตเพลงในประเทศอังกฤษ และขายผลงานได้ประมาณ 11 ล้านก๊อปปี้ทั่วโลก
ลักษณะทางดนตรี และเนื้อเพลง

ในขั้นต้นแล้ว พลาซีโบเป็นวงแกลมร็อก แต่ทางวงก็ได้พัฒนาดนตรีเรื่อยมา จนมีกลิ่นอายของแนวเพลงต่าง ๆ มากมาย นอกเหนือจากอัลเทอร์เนทีฟร็อก และแกลมร็อก มีผู้วิจารณ์ไว้หลายคนว่า พลาซีโบเป็น กอทิกร็อก  บริตป็อป, ป็อปพังก์, โพสต์พังก์รีไววอล, อิเล็กทรอนิกส์ร็อก, เอกเพอร์ริเมนทัลร็อก และอินดัสเทรียลร็อก
พลาซีโบได้รับอิทธิพลมาจากศิลปินต่าง ๆ มากมาย เช่น เดวิด โบอี, โซนิกยูท, เดอะเคียวร์, พิกซีส์, เนอร์วานา, เดอะสมิธส์, จอยดิวิชัน เป็นต้น
ในด้านเนื้อหาของเพลงนั้น มีหลายเพลงที่มีเนื้อหาเกี่ยวกับยาเสพติด และเนื้อหาเกี่ยวกับ LGBT (ความหลากหลายทางเพศ) ชื่อเพลงอย่างเช่น 'Special K' ตัวย่อ K นั้นมากจาก คีตามีน  โมลโกได้เคยพูดเกี่ยวกับการใช้ยาเสพติดเพื่อพักผ่อนหย่อนใจของเขาอย่างเปิดเผย เขาเคยให้สัมภาษณ์เมื่อปี 1997 ว่า "เฮโรอีนเป็นยาเพียงตัวเดียวบนโลกใบนี้ ที่ผมไม่คิดจะลองเสพ" อย่างไรก็ตามภายหลังเขาก็ยอมรับว่าตนเองก็ใช้เฮโรอีนเช่นกัน นอกเหนือจากนี้ เนื้อหาของเพลงยังเกี่ยวกับความเป็น คนนอก (outsider) ดังเช่นในเพลง "One of a Kind" หรือ "Black-Eyed" โมลโกให้นิยามวงดนตรีของตัวเองว่า "เพื่อคนนอก โดยคนนอก" (for outsiders, by outsiders)
สมาชิก > สมาชิกปัจจุบัน

ไบรอัน โมลโก (Brian Molko) - ร้องนำ, กีต้าร์, คีย์บอร์ด, เปียโน (1994-ปัจจุบัน)
สเตฟาน โอลส์เดล (Stefan Olsdal) - เบส, กีต้าร์, คีย์บอร์ด, ร้องเสริม (1994-ปัจจุบัน)
สมาชิก > สมาชิกเก่า

โรเบิร์ต ชูลส์เบิร์ก (Robert Schultzberg) - กลอง (1994-1995, 1995-1996)
สตีฟ เฮวิทท์ (Steve Hewitt) - กลอง (1994, 1995, 1996–2007)
สตีฟ ฟอร์เรสท์ (Steve Forrest) - กลอง (2008–2015)
ผลงาน > อัลบั้มสตูดิโอ

Placebo (1996)
Without You I'm Nothing (1998)
Black Market Music (2000)
Sleeping with Ghosts (2003)
Meds (2006)
Battle for the Sun (2009)
Loud Like Love (2013)
Never Let Me Go (2022)
แหล่งข้อมูลอื่น

http://www.placeboworld.co.uk
ข้อมูลอ้างอิง

↑  Howorth, Adam (4 October 2003). "Placebo a Sure Fix".Billboard 115 (40): 63. ISSN 0006-2510. Retrieved26 June 2013.
↑  "New York Doll". Kerrang!. 18 January 1997. Archived from the original on 30 January 2008. Retrieved26 February 2012.
↑  "Placebo Tickets". The O2. Retrieved 4 July 2013.
↑  "Placebo singles chart positions in Australia". สืบค้นเมื่อ 2008-01-31.
↑  "Placebo singles chart positions in Austria". สืบค้นเมื่อ 2008-01-31.
↑  "Placebo singles chart positions in Belgium". สืบค้นเมื่อ 2008-01-31.
↑  "Placebo singles chart positions in Switzerland". สืบค้นเมื่อ 2008-01-31.
↑  "Placebo singles chart positions in Finland". สืบค้นเมื่อ 2008-01-31.
↑  "Placebo singles chart positions in France". สืบค้นเมื่อ 2008-01-31.
↑  "Placebo singles chart positions in Germany". คลังข้อมูลเก่าเก็บจากแหล่งเดิมเมื่อ 2010-10-01. สืบค้นเมื่อ 2009-05-31.
↑  "Placebo singles chart positions in Italy". สืบค้นเมื่อ 2009-05-31.
↑  "Placebo singles chart positions in the Netherlands". สืบค้นเมื่อ 2008-01-31.
↑  "Placebo singles chart positions in New Zealand". คลังข้อมูลเก่าเก็บจากแหล่งเดิมเมื่อ 2012-10-21. สืบค้นเมื่อ 2009-05-31.
↑  "Placebo singles chart positions in Spain". สืบค้นเมื่อ 2009-05-31.
↑  "Placebo singles chart positions in Sweden". สืบค้นเมื่อ 2009-05-31.
↑
↑  "Placebo single chart positions in the US". สืบค้นเมื่อ 2008-01-31.
แพ็ตโคสปีดไลน์

แพ็ตโคสปีดไลน์ หรือ PATCO High Speed Line หรือ Lindenwold High Speed Line, เป็นเส้นทางรถไฟฟ้า ซึ่งดำเนินการโดย Port Authority Transit Corporation วิ่งระหว่างเมืองฟิลาเดลเฟีย รัฐเพนซิลเวเนีย และเมือง Camden County รัฐนิวเจอร์ซีย์ เริ่มดำเนินการตั้งแต่วันที่ 15 กุมภาพันธ์ ค.ศ. 1969 มีผู้โดยสารมากกว่า 33,000 คนต่อวัน
รายชื่อสถานี

| รัฐ | เมือง | สถานี | หมายเหตุ | บริการ |
| --- | --- | --- | --- | --- |
| PA | ฟิลาเดลเฟีย | 15-16th & Locust | End of the line and short walk to SEPTA Broad Street Line | All trains |
| PA | ฟิลาเดลเฟีย | 12-13th & Locust | short walk to SEPTA Broad Street Line | All trains |
| PA | ฟิลาเดลเฟีย | 9-10th & Locust | Open from 4:45 AM to 12:07 AM | All trains |
| PA | ฟิลาเดลเฟีย | 8th & Market | transfer to SEPTA Market-Frankford Line and Broad-Ridge Spur | All trains |
| PA | ฟิลาเดลเฟีย | Franklin Square | ปิดให้บริการ | — |
| NJ | Camden | City Hall |  | All trains |
| NJ | Camden | Broadway (Walter Rand Transportation Center) | transfer to New Jersey Transit River Line | All trains |
| NJ | Camden | Ferry Avenue |  | All trains |
| NJ | Collingswood | Collingswood |  | Local trains only |
| NJ | Haddon Township | Westmont |  | Local trains only |
| NJ | Haddonfield | Haddonfield | The only station east of Camden to be located below street level (in an open cut). | Local trains only |
| NJ | Cherry Hill Township | Woodcrest | parking lot very close to interchange (Exit 31) with I-295 | All trains |
| NJ | Voorhees Township | Ashland | Original terminal | All trains |
| NJ | Lindenwold | Lindenwold | transfer to New Jersey Transit Atlantic City Line | All trains |
สถานี 15–16th & Locust
สถานี 12–13th & Locust
สถานี 8th Street
สถานี Walter Rand Transportation Center
สถานี Ferry Avenue
สถานี Collingswood
สถานี Haddonfield
สถานี Woodcrest
สถานี Ashland
ดูเพิ่ม

รายชื่อระบบขนส่งมวลชนความเร็วสูง
แหล่งข้อมูลอื่น

PATCO Official Website
DRPA Official Website
Speedliner Newspaper Website
NYCsubway.org - PATCO
Philadelphia Chapter of the National Railroad Historical Society - PATCO
PATCO Light Rail - website with details about system expansion
PATCO - Southern New Jersey Transit Expansion Study เก็บถาวร 2009-08-14 ที่ เวย์แบ็กแมชชีน
PATCO - Philadelphia Waterfront Expansion เก็บถาวร 2013-11-22 ที่ เวย์แบ็กแมชชีน
PATCO Visa Card เก็บถาวร 2013-11-26 ที่ เวย์แบ็กแมชชีน
พอล เบ็ตตานีย์

| Paul Bettany |
| --- | --- |
Bettany at the 2019 San Diego Comic-Con
เกิด:  (1971-05-27) 27 พฤษภาคม ค.ศ. 1971 (53 ปี) London, England
พลเมือง:   United Kingdom  United States 
ศิษย์เก่า: Drama Centre London
อาชีพ: Actor
ปีปฏิบัติงาน: 1994–present
คู่สมรส: Jennifer Connelly (สมรส 2003)
บุตร: 2
บิดามารดา: Thane Bettany (บิดา) Anne Bettany (มารดา)
พอล เบ็ตตานีย์ (อังกฤษ: Paul Bettany) (เกิด 27 พฤษภาคม พ.ศ. 2514)  เป็นนักแสดงชาวอังกฤษ-อเมริกัน เขาเป็นที่รู้จักจากบทบาทของเขาในฐานะ J.A.R.V.I.S. และ Vision ในจักรวาลภาพยนตร์มาร์เวล เรื่อง Iron Man (2008), Iron Man 2 (2010), The Avengers (2012), Iron Man 3 (2013), Avengers: Age of Ultron (2015), Captain America: Civil War (2016) ) และ Avengers: Infinity War (2018) รวมถึงในรายการ Disney+ เรื่อง WandaVision (2021) ที่กำลังฉาย เขาได้รับความสนใจจากผู้ชมกระแสหลักเป็นครั้งแรกเมื่อเขาปรากฏตัวในภาพยนตร์อังกฤษเรื่อง Gangster No.1 (2000) และภาพยนตร์เรื่อง A Knight's Tale ของผู้กำกับ Brian Helgeland (2001) เขาเคยปรากฏตัวในภาพยนตร์หลายเรื่องเช่น A Beautiful Mind (2001), Master and Commander: The Far Side of the World (2003), Dogville (2003), Wimbledon (2004), The Da Vinci Code ( 2549), Margin Call (2011) และ Solo: A Star Wars Story (2018) เขากำลังรับบทอเล็กซานเดอร์ นิกซ์ในภาพยนตร์เรื่องใหม่เกี่ยวกับเรื่องอื้อฉาว Cambridge Analytica
เขาได้รับการเสนอชื่อเข้าชิงรางวัลหลายรางวัลรวมถึงรางวัล BAFTA สาขานักแสดงชายยอดเยี่ยมในบทบาทสนับสนุนและรางวัล Screen Actors Guild Award สาขาการแสดงดีเด่นโดยนักแสดงในภาพยนตร์ เบ็ตตานีย์แต่งงานกับเจนนิเฟอร์ คอนเนลลีนักแสดงชาวอเมริกันซึ่งเขามีลูกสองคน
พอล แบรนดรัม

| พอล แบรนดรัม |
| --- | --- |
เกิด: ริชาร์ด พอล จอร์จ แอนดรูว์ แบรนดรัม 1 เมษายน พ.ศ. 2491 (76 ปี)
มีชื่อเสียงจาก: พระราชนัดดาใน พระเจ้าคอนสแตนตินที่ 1 แห่งกรีซ พระญาติใน เจ้าชายฟิลิป ดยุกแห่งเอดินบะระ
คู่สมรส: เจนนิเฟอร์ ไดแอน สตีล
บุตร: โซฟี แบรนดรัม นิโคลัส แบรนดรัม อเล็กซียา แบรนดรัม
บิดามารดา: ริชาร์ด แบรนดรัม เจ้าหญิงแคทเธอรีนแห่งกรีซและเดนมาร์ก
พอล แบรนดรัม (อังกฤษ: Paul Brandram) เกิดเมื่อวันที่ 1 เมษายน 2491 เป็นพระโอรสเพียงคนเดียวใน เจ้าหญิงแคทเธอรีนแห่งกรีซและเดนมาร์ก และ ริชาร์ด แบรนดรัม พระมารดา เป็นพระราชธิดาใน พระเจ้าคอนสแตนตินที่ 1 แห่งกรีซ และยังเป็นพระญาติใน เจ้าชายฟิลิป ดยุกแห่งเอดินบะระ
พอล แบรนดรัม สมรสกับ เจนนิเฟอร์ ไดแอน สตีล เมื่อวันที่ 12 กุมภาพันธ์ 2518 ก่อนจะหย่าร้างกันในปี 2536 มีบุตรดังนี้
โซฟี แบรนดรัม
นิโคลัส แบรนดรัม
อเล็กซียา แบรนดรัม
พอล ชูลซ์

| พอล ชูลซ์ |
| --- | --- |
เกิด:  (1962-06-12) 12 มิถุนายน ค.ศ. 1962 (62 ปี)
การศึกษา: มหาวิทยาลัยรัฐแห่งนิวยอร์ก (BFA)
อาชีพ: นักแสดง
ปีปฏิบัติงาน: 1989–ปัจจุบัน
พอล ชูลซ์ (อังกฤษ: Paul Schulze; เกิด 12 มิถุนายน พ.ศ. 2505) เป็นนักแสดงชาวอเมริกัน เขามีชื่อเสียงจากการแสดงในเรื่อง  เดอะโซปรานอส และ เนิร์สแจ็คกี้
อาชีพ

เขาเป็นที่รู้จักกันเป็นอย่างดีในการรับบท Ryan Chappelle ในซีรีส์ฟอกซ์เรื่อง 24 ชั่วโมงอันตราย ตั้งแต่ พ.ศ. 2544 ถึง 2547 และคุณพ่อฟิล อินตินโตลาในซีรีส์ เอชบีโอเรื่อง เดอะโซปรานอส ตั้งแต่ พ.ศ. 2542 ถึง 2549
พอล ซีมัวร์

พอล ซีมัวร์
พอล ซีมัวร์ (อังกฤษ: Paul Seymour; เกิด 26 กรกฎาคม พ.ศ. 2493) เป็นนักคณิตศาสตร์ในสาขาทฤษฏีกราฟ, คณิตศาสตร์เชิงการจัด (คอมบินาทอริกส์), การหาค่าเหมาะที่สุด (optimization) และคณิตศาสตร์ไม่ต่อเนื่อง ที่มหาวิทยาลัยพรินซ์ตัน เมืองพรินซ์ตัน รัฐนิวเจอร์ซีย์ ประเทศสหรัฐอเมริกา